М.Снапкоў адзначыў, што Беларусь увяла розныя льготныя рэжымы ў мэтах прыцягнення кітайскіх інвестараў. У прыватнасці, для кітайскіх кампаній паніжаны інвестыцыйны парог і падаткі пры размяшчэнні свайго бізнесу ў "Вялікім камені", у шасці свабодных эканамічных зонах, у Парку высокіх тэхналогій, і таксама на тэрыторыі малых і сярэдніх гарадоў Беларусі. У мэтах прыцягнення кітайскіх інвестараў, на думку намесніка кіраўніка адміністрацыі прэзідэнта, важным з'яўляецца спалучэнне двухбаковых эканамічных механізмаў і стварэнне агульных вытворчых ланцужкоў. Тут неабходна ўжываць як традыцыйныя, так і новыя інструменты. Паводле яго слоў, гэта распаўсюджанне інфармацыі аб інвестыцыйным патэнцыяле ў СМІ, папулярызацыя найважнейшых інвестыцыйных праектаў падчас правядзення спецыялізаваных іміджавых мерапрыемстваў і г.д. - Р -